《亲友道余至京口拟登金山饯别值雨不果》
明代·皇甫汸

云将孤岛翳，雨阻一江分。竟日岚犹湿，终宵汐迸闻。

游心飞浩渺，望眼入氤氲。莫恨登临晚，晴时是别君。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。